
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 10ης τακτικής συνεδρίασης του Δημοτικού Συμβουλίου του Δήμου Πύργου

Αριθ. Αποφ. 157/2012
ΘΕΜΑ: Έγκριση υποβολής πρότασης συμμετοχής του Δήμου Πύργου στην Πρόσκληση με κωδικό 1.13 του Ε.Π. ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ, στο πλαίσιο του Άξονα Προτεραιότητας 1 «Προστασία Ατμοσφαιρικού Περιβάλλοντος & Αστικές Μεταφορές –Αντιμετώπιση Κλιματικής Αλλαγής – Ανανεώσιμες Πηγές Ενέργειας», το οποίο  συγχρηματοδοτείται από το Ταμείο Συνοχής
    Στον Πύργο και στο Δημοτικό Κατάστημα σήμερα στις 9 του μηνός Μαΐου, του έτους 2012, ημέρα Τετάρτη και ώρα 19.00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 21036/4-5-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γιάνναρος Χρήστος – Επικεφαλής της παράταξης «Λαϊκή Συσπείρωση», 27. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 28. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Τζίνη Διονυσία, 2. Γιαννακούλιας Θεόδωρος, 3. Γεράνιος Κων/νος, 4. Αγγελακοπούλου Ανδριάνα, 5. Καραμπέτσος Αθανάσιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------


Ακολούθως ο Πρόεδρος έθεσε υπόψη του δημοτικού συμβουλίου το 6ο θέμα της ημερήσιας διάταξης με τίτλο: «Έγκριση υποβολής πρότασης συμμετοχής του Δήμου στην Πρόσκλησης με κωδικό 1.13 του Ε.Π. ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ, στο πλαίσιο του Άξονα Προτεραιότητας 1 «Προστασία Ατμοσφαιρικού Περιβάλλοντος & Αστικές Μεταφορές –Αντιμετώπιση Κλιματικής Αλλαγής – Ανανεώσιμες Πηγές Ενέργειας», το οποίο  συγχρηματοδοτείται από το Ταμείο Συνοχής» και παραχώρησε το λόγο στον Αντιδήμαρχο Τεχνικών Υπηρεσιών κ. Βασίλη Παναγόπουλο, ο οποίος εισηγούμενος το θέμα ανέφερε: 
«Η  πρόσκληση  με 1.13 του Ε.Π. ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ, στο πλαίσιο του Άξονα Προτεραιότητας 1 «Προστασία Ατμοσφαιρικού Περιβάλλοντος & Αστικές Μεταφορές –Αντιμετώπιση Κλιματικής Αλλαγής – Ανανεώσιμες Πηγές Ενέργειας», το οποίο  χρηματοδοτείται από το Ταμείο Συνοχής κατά 70% και από το δήμο κατά 30% και αφορά παρεμβάσεις εξοικονόμησης ενέργειας σε υφιστάμενα δημοτικά κτίρια και υποδομές των ΟΤΑ Α΄ βαθμού, συμπεριλαμβανομένων των ανοικτών κτιριακών υποδομών.

Η τεχνική υπηρεσία του δήμου, έχει σχεδόν ολοκληρώσει μια πρόταση (βρίσκεται στο στάδιο της προμελέτης), προκειμένου να αντιμετωπίσουμε το ενεργειακό πρόβλημα του ανοιχτού κολυμβητηρίου χρησιμοποιώντας γεωθερμία, φωτοβολταϊκά και μια προσθήκη καλύμματος πισίνας. Κάνοντας αυτή τη διαδικασία έχουμε μια εξοικονόμηση πάρα πολύ μεγάλη της τάξεως πάνω από 60% στην ενέργεια. Η πρότασή μας είναι περίπου στις 300.000 με 350.000 ευρώ. 

Στα πλαίσια λοιπόν αυτής της πρόσκλησης εισηγούμεθα:

· Την υποβολή πρότασης ένταξης στο πρόγραμμα προκειμένου να αυτονομηθεί ενεργειακά το ανοιχτό κολυμβητήριο του Δήμου Πύργου, με τη χρήση γεωθερμίας και ηλιακής ενέργειας και την προσθήκη καλύμματος της πισίνας.

· Την δέσμευση του Δήμου ότι θα καταβάλει ίδια συμμετοχή στο πρόγραμμα ίση με το 30% της συνολικής δαπάνης.

Το Δημοτικό Συμβούλιο Πύργου,

λαμβάνοντας υπόψη:

· Το άρθρο 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ

· Την πρόσκληση με κωδικό 1.13 του Ε.Π. ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ, στο πλαίσιο του Άξονα Προτεραιότητας 1 «Προστασία Ατμοσφαιρικού Περιβάλλοντος & Αστικές Μεταφορές –Αντιμετώπιση Κλιματικής Αλλαγής – Ανανεώσιμες Πηγές Ενέργειας»
· Την εισήγηση του Αντιδημάρχου,  μετά από διαλογική συζήτηση,

ομόφωνα α π ο φ α σ ί ζ ε ι

· την υποβολή πρότασης συμμετοχής του δήμου στην Πρόσκληση με κωδικό 1.13 του Ε.Π. ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ, στο πλαίσιο του Άξονα Προτεραιότητας 1 «Προστασία Ατμοσφαιρικού Περιβάλλοντος & Αστικές Μεταφορές –Αντιμετώπιση Κλιματικής Αλλαγής – Ανανεώσιμες Πηγές Ενέργειας», το οποίο  συγχρηματοδοτείται από το Ταμείο Συνοχής, προκειμένου να αυτονομηθεί ενεργειακά το ανοιχτό κολυμβητήριο του Δήμου Πύργου, με τη χρήση γεωθερμίας και ηλιακής ενέργειας και την προσθήκη καλύμματος της πισίνας.

· Ο Δήμος θα καταβάλλει ίδια συμμετοχή στο πρόγραμμα ίση με το 30% της συνολικής δαπάνης.

Οι Δημοτικοί Σύμβουλοι  κ.κ  Αντώνης Καράμπελας, Γαβρίλης Λιατσής – Επικεφαλής Μείζονος Μειοψηφίας, Ιωάννης Σεφερλής – Επικεφαλής της παράταξης «Ανταρσία στο Δήμο Πύργου» απουσίαζαν από τη συνεδρίαση όταν τέθηκε προς συζήτηση και έγκριση το θέμα.

Η παρούσα απόφαση έλαβε αύξοντα αριθμό 157/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 22  – 5 - 2012
Ο ΔΗΜΑΡΧΟΣ

ΜΕΔ

